През 18 век колониите от Нова Англия оказват съпротива на усилията на британския парламент да им наложи нови данъци. Така нареченото Бостънско чаено парти предизвиква гнева на Великобритания, която приема закон ("Intolerable Act", 1774 г.), с който премахва самоуправлението на колониите. Този акт добавя допълнително напрежение към вече зараждащата се Американска революция (1775 – 1783) и допринася за приемането на Декларацията на независимостта (1776 г.)